INDEXAREA PENSIILOR PRIVATE ÎNTR-O SERIE DE STATE MEMBRE ALE 
UNIUNII EUROPENE ŞI ELVEŢIA



ABSTRACT


Reglementările privind plata compensaţiilor şi a produselor din domeniul pensiilor private trebuie să aibă în vedere furnizarea de instrumente financiare de acoperire împotriva riscurilor. Aceasta ar permite structurilor care gestionează pensiile de acest tip să adopte tehnici eficiente de combatere a riscurilor de orice fel. Opinia experţilor este aceea că impunerea metodei de indexare a pensiilor cu rata inflaţiei poate conduce la apariţia de oferte cu valoare scăzută, dar cu costuri mari de întreţinere, care să permită acordarea de prime semnificative ca valoare
.


În general, anuităţile sunt ajustate anual, rata de indexare fiind cuprinsă între 1,2 şi 5%. Experţii consideră că valorile mai mari de 5% sunt potrivite pentru statele subdezvoltate, cu pieţe financiare şi de asigurări nesigure.


Pe de altă parte, se apreciază că situaţiile în care indexarea produselor de pensii private depăşeşte 5%, conduc la creşterea inflaţiei şi nu mai au efectul dorit, şi anume corecţia necesară pentru păstrarea puterii de cumpărare.  

În acest studiu documentar, pe lângă o serie de state reprezentative din cadrul Uniunii Europene, a fost analizată succint şi situaţia din Elveţia, unde regăsim unul dintre cele mai performante sisteme de pensii din Europa. 


AUSTRIA

În cadrul celui de-al doilea pilon de pensii al Austriei a fost implementată o nouă schemă de plăţi compensatorii, adoptată în anul 2002. Potrivit acestei scheme, fiecare angajator trebuie să transfere 1,53% din salariul lunar al unui angajat într-un fond înfiinţat special în acest scop. Acest lucru înseamnă că al doilea pilon a devenit parţial obligatoriu. 

Al treilea pilon presupune două componente: asigurarea de viaţă şi asigurările de pensii private. 

Pensiile aflate în plată la data de 1 ianuarie a fiecărui an se indexează cu un coeficient de maxim 1,2%. Pentru anul 2011, coeficientul de indexare este următorul:

     
- pentru pensiile mai mici de 2.000 euro brut, coeficientul este de 1,2%;

- pensiile cuprinse între 2.000 şi 2.310 euro sunt indexate cu un coeficient care variază liniar între 1,2% şi 0%;


-  pensiile mai mari de 2.310 euro brut nu sunt indexate
.

Pe parcursul ultimilor ani, Austria a reformat mai multe elemente ale sistemului naţional de pensii. Astfel, pilonul I a fost transformat într-un sistem naţional de contribuţii definite şi a fost introdus pilonul III, facultativ, care se dovedeşte a fi un succes.


BELGIA


Al doilea pilon de pensii este privat şi voluntar, fiind prevăzute trei opţiuni diferite: pensii individuale de societate pentru angajaţi specifici, pensii colective de
societate pentru un grup de angajaţi şi sistemul de pensii sectoriale bazat pe acordurile colective de muncă.

  
Fondurile de pensii private aplică o regulă generală a procentului de 80%, care prevede că beneficiile de pensie ale unui angajat nu trebuie să depăşească 80% din ultimul salariu brut, în scopul de a beneficia de scutiri fiscale. Cu toate acestea, în cazul pensiilor ocupaţionale beneficiile obţinute sunt de maxim 75%, inclusiv prestaţiile obţinute din pensia de stat:

De la reforma sistemului de pensii, din anul 2003, aceste scheme private de pensii trebuie să ofere o garanţie minimă, care este de 3,75% pentru contribuţiile angajaţilor şi de 3,25% pentru contribuţiile angajatorului. Această garanţie trebuie să fie aplicată pe toată durata de viaţă a persoanei care cotizează
. Conform legii, toate schemele care funcţionează în cadrul pilonului II asigură o pensie privată minimă şi pot indexa sumele acordate cu rata inflaţiei. 

Potrivit art. 28 alin 2 din Legea din 2003
, în cazul în care valoarea anuală a pensiei este mai mică sau egală cu 500 de euro, suma este indexată în conformitate cu dispoziţiile Legii din 1971, privind stabilirea unui sistem de indexare în funcţie de indicele preţurilor de consum a salariilor, pensiilor, alocaţiilor şi subvenţiilor acordate de la bugetul de stat pentru anumite prestaţii sociale. 

BULGARIA


Performanţa schemelor de pensii private este scăzută, conform statisticilor doar un singur fond de pensii fiind eligibil să realizeze indexarea pensiilor cu indicele de inflaţie. Principalul vinovat este considerată criza economico-financiară începută în anul 2008. 


Abordarea guvernului bulgar s-a orientat spre minimizarea evoluţiilor negative ale sistemului de pensii: creşterea vârstei de pensionare şi a perioadelor de calificare pentru obţinerea unei pensii. A fost mai puţin abordată problemele legate de calcul şi de indexare, cele privind sursele de finanţare şi de control a fondurilor private.


DANEMARCA


Pilonul II de pensii este reprezentat de pensiile ocupaţionale. Acestea sunt instituite prin acordurile colective de muncă încheiate între angajatori şi sindicate. Sunt plătite persoanelor care au împlinit vârsta de 60 de ani, sub formă de anuităţi, sume forfetare sau returnarea totală a plafonului acumulat. 


Valoarea pensiilor depind de cuantumul plătit şi de durata cotizării. Cuantumul maxim al pensiilor ocupaţionale este de 41% din pensia de stat a beneficiarului. Sunt supuse riscului de investiţii şi a celui de inflaţie, nefiind indexate. 


Pilonul III priveşte pensiile private. Sunt achitate persoanelor care au împlinit vârsta de 60 de ani, în aceleaşi forme de plată. În cazul în care contractul de depozit este încheiat cu o bancă, aceasta achită dobânda cuvenită anuităţii, indexată cu rata inflaţiei.


O nouă schemă de acordare a pensiilor private a fost introdusă în anul 2008. Se are în vedere convertirea contribuţiilor depuse de beneficiar şi a anuităţii acordată acestuia în rate pe termen lung. Acest lucru se aplică pentru 80% din contribuţia anuală. Restul de 20% este folosit, împreună cu veniturile obţinute din operaţiunile de investiţii, pentru a finanţa bonusurile anuale care se acordă de fiecare operator de fonduri de pensii private, valoarea acestuia depinzând de performanţa investiţiilor globale, de longevitatea şi experienţa de piaţă a fondului.


ELVEŢIA


Unul dintre statele europene ce beneficiază de un sistem de pensii performat este Elveţia. Al doilea pilon de pensii, cele ocupaţionale, acoperă 60% din ultimul salariu al persoanei. De aceste prevederi beneficiază toţi angajaţii care au un venit anual de 19.350 de franci elveţieni.


Al treilea pilon este reprezentat de asigurările de pensii private. Contribuţiile sunt scutite de impozit, ca şi dobânzile calculate la aceste sume. Impozitul se aplică produsului final, pensia. Suma plătită de fondul respectiv depinde de schema aleasă. 

Anuităţile din partea obligatorie a pilonului de II de pensii se acordă sub forma de rentă viageră, fiind supuse unui factor de indexare minim. Valoarea indexării este de 7,2% şi se aplică pentru primii 20 de ani de cotizare. În situaţia în care o persoană a cotizat în cadrul pilonului II o perioadă de 35 de ani, indexarea se aplică pentru sumele adunate doar în primii 20 de ani, sumele depuse în ultimii 15 ani nefiind modificate.   

Acest procent a început să scadă după prăbuşirea randamentului investiţiilor în anul 2008, estimându-se că se va stabiliza la un procent de 6,8% în anul 2014
.


Cu toate că fondurile de pensii trebuie să indexeze anuităţile cu rata inflaţiei, doar puţine instituţii pot realiza acest lucru datorită situaţiei financiare. 


ESTONIA


Participarea la fondurile de pensii cuprinse în cadrul celui de-al doilea pilon este obligatorie pentru noii intraţi la forţa de muncă, începând cu anul 2001.


Schemele de plată prevăd acordarea a trei tipuri de procente:


- 100% din suma depusă;


- până la 25% din capital, restul fiind investit cu suportarea riscului de către persoana interesată;


- până la 50% din capital, restul fiind investit cu suportarea riscului de către persoana interesată. 


Concret, în cazul în care contribuţiile sunt cuprinse între 10 şi 50 de pensii medii la nivel naţional, achitate conform calculului stabilit de pilonul I de pensii, persoana în cauză are posibilitatea de a alege plata unei sume lunare egală cu valoarea pensiilor de stat. În cazul în care contribuţia este mai mică de valoarea a 10 pensii medii, persoana în cauză  are dreptul de a retrage întreaga sumă depusă.

Fondurile de pensii private nu oferă contracte prin care să se prevadă indexarea fondurilor cu rata inflaţiei, cea mai importantă problemă fiind imposibilitatea de a anticipa o rată certă a inflaţiei pentru o perioadă mai lungă de timp.. 

FRANŢA


Cele mai multe scheme de pensii private se încadrează în pilonul II. Angajamentele încheiate constau în combinarea metodelor de investiţii pentru a se asigura o pensie finală cât mai apropiată de nivelul ultimului salariu.


Companiile care gestionează fondurile de pensii private acordă pensii egale cu 1,8-2% din salariul final, pentru fiecare an de serviciu al solicitantului. Pentru o
carieră de 37,5 ani în cadrul sistemului, astfel de pensii globale reprezintă între 67,5 şi 75% din salariul final, nivel comparabil cu procentul de 75% oferit de schema de pensii oferită de stat în cadrul pilonului I, de stat
.


Unele companii oferă în cadrul schemelor prime diferite pentru intrarea în drepturile de pensie, pentru un anumit procent din salariu. Acesta poate ajunge la 10% din valoarea ultimului salariu.

Indexarea pensiilor în funcţie de rata inflaţiei este rară în sistemul francez de pensii, fiind aplicată doar de companiile care nu asigură alte bonusuri.

GERMANIA


Cel mai important factor pentru stabilirea beneficiilor obţinute prin schemele oferite de sistemele de pensii private este contribuţia plătită pe tot parcursul carierei. Mai mult, beneficiile pensiilor ocupaţionale şi voluntare depind foarte mult de metoda de calcul
. 

Există două metode diferite de plată a pensiilor ocupaţionale în cadrul pilonului II: 

-  beneficii determinate;


- contribuţii determinate. 

În primul caz, societatea care administrează fondul de pensii trebuie să garanteze venituri suplimentare, ceea ce implică indexarea cu rata inflaţiei a sumelor depuse de beneficiar. În al doilea caz, pensiile sunt determinate de portofoliul de investiţii. Riscul de investiţie este lăsat într-o măsură mare pe seama angajatului. 


Statisticile relevă faptul doar 15% din piaţa forţei de muncă a Germaniei sunt cuprinse în cadrul pilonilor II şi III de pensii.

ITALIA


Fondul de pensie facultativă achitat pensionarilor depinde de mai mulţi factori, cum ar fi nivelul brut al rentabilităţii realizat de investiţiile financiare ale acestui fond, costurile de operare, regimul fiscal aplicat, speranţa de viaţă a pensionarilor, impozitul achitat de fond statului, etc.


Există două surse de finanţare a fondurilor de pensii private:


- contribuţiile angajatorilor şi/sau angajaţilor, care au un nivel minim stabilit prin acordurile contractuale dintre părţi;


- contribuţia reprezentând salariul amânat, care se acordă la încheierea activităţii, în valoare de 7% din salariul brut.


Valorificarea anuală a fondurilor de pensii private se finalizează prin acordarea suplimentară a unei sume reprezentând 0,75-1,5% din valoarea inflaţiei reale.


Cu toate că înscrierea într-un fond de pensie din pilonul II este voluntară, angajatul trebuie să îndeplinească o serie de condiţii şi de angajamente contractuale:


- înscrierea să se realizeze într-un fond care cuprinde doar persoane dintr-un anumit sector de activitate;


 - nu se permite mutarea într-un alt de fond de pensii pentru o perioadă de cel puţin 3 ani (5 ani în cazul unui nou fond);


- cotizaţiile se virează conform prevederilor stabilite în acordul semnat de către angajatori şi sindicate pentru sectoarele lor specifice de activitate.

LETONIA



În Letonia, regulamentele privind investiţiile realizate cu fondurile de pensii diferă în funcţie societăţile care le gestionează - Trezoreria statului sau companiile private. Conform legii, Trezoreria poate să investească doar în titluri de stat, depozite bancare, obligaţiuni ipotecare şi certificate de depozit. În plus, poate investi numai în instrumente financiare exprimate în moneda naţională. Pe de altă parte, managerii societăţilor private pot să investească într-o gamă mult mai largă de instrumente financiare, cu următoarele limite:

- 35% din acţiuni trebuie garantate de un stat sau de o instituţie financiară internaţională;

-  5% trebuie garantate de un guvern local;


- doar 10% din acţiuni pot fi emise pentru un singur emitent, cu excepţia titlurilor de stat; pentru depozitele la o instituţie de credit (investiţii în titluri de creanţă şi de capital ale acesteia, instrumentele financiare derivate nu pot depăşi 15%) şi pentru valorile mobiliare emise de băncile comerciale;


- 20% pentru investiţiile în valori mobiliare necotate.


Companiile private de administrare a fondurilor pot oferi trei scheme cu diferite procente de risc şi profit. Spre deosebire de alte state, în Letonia, al doilea pilon pensii este considerat a fi o parte a sistemului de pensii de stat. La atingerea vârstei de pensionare, participanţii trebuie să aleagă o modalitate de utilizare a capitalului subscris – primirea unei sume anuale, care este stabilită prin contract sau rambursarea integrală a întregii sume. Dispoziţiile detaliate cu privire la modalitatea de plată nu au fost încă definite, pensiile private urmând să înceapă să fie plătite în anul 2014.


MAREA BRITANIE


Anuitatea este înţeleasă în sensul unui contract între o societate de asigurări şi de un membru al sistemului de pensii, în care acesta din urmă poate beneficia de o parte a fondului depus sau de întregul fond, împărţit în rate lunare, trimestriale, semestriale sau anuale.

Valoarea anuităţii poate rămâne acelaşi pe parcursul anilor de plată sau poate avea creşteri anuale automate. Acestea pot fi calculate în funcţie de o rată fixă​​, de exemplu, 3% pe an, sau rata de creştere poate varia cu indicele de inflaţie sau cu indicele preţului produselor de consum.


Anuitatea poate fi contractată într-o modalitate prin care, în cazul decesului titularului, poate rămâne pentru o perioadă minimă (5-10 ani) în beneficiul soţului/soţiei supravieţuitoare sau partenerului civil.


Cuantumul anuităţii depinde de doi factori - mărimea contribuţiei şi rata anuităţii oferite de societatea de asigurare, factorul utilizat pentru a converti sumele acumulate în fondul de pensii. Ratele de anuitate sunt calculate în funţie de o serie de factori  - rata de mortalitate, ratele dobânzilor, vârsta, sexul şi starea de sănătate. În termeni generali, ratele de anuitate sunt mai mari pentru o persoană mai în vârstă, care are o speranţa de viaţă mai mică. 


OLANDA 


Legislaţia fiscală este foarte permisivă în dezvoltarea sistemului de pensii private. Toate contribuţiile de pensii ale angajatorului şi angajatului sunt deductibile.  În schimb prestaţiile primite de pensionari sunt impozitate. 


Regimurile de pensii suplimentare trebuie să se încadreze într-o serie de  limite fiscale. Modalităţile de acordare a sumelor după pensionare sunt diferite de la fond la fond, minimul fiind de 70% din ultimul salariu. De la momentul acordării pensiei, la vârsta de 65 de ani, fondul de pensii examinează dacă pensia depăşeşte procentul de 100% din salariul final. În caz afirmativ, surplusul este impozitat la cota progresivă a impozitului pe venit.

Indexarea/actualizarea sumelor primite de beneficiari poate fi limitată. Cele mai multe sisteme de pensii includ o clauză care atestă condiţionarea acestui aspect. În fiecare an, consiliul executiv al fondului de pensii va decide dacă poziţia finaciară a fondului permite indexarea pensiilor şi a drepturile acumulate
. 


Astfel, acest gen de contrângeri conduce la obligarea viitorilor pensionari de a contribui la plionul II de pensii de la o vârstă mai timpurie.


În multe scheme de pensii, valoarea contribuţiei, precum şi nivelul de indexare depinde de raportul de acoperire. Acest lucru este cunoscut sub numele de partajare a riscurilor între generaţii pentru fondurilor de pensii. În plus, atunci când se stabilesc investiţiile financiare trebuie găsit un echilibru între nevoia de securitate, pe de o parte şi oportunitatea de a realiza un bun randament al acestora.


Persoanele care îşi schimbă locul de muncă pot transfera fondul acumulat de pensie din pilonul II la fondul de pensie al noului angajator În acelaşi timp, persoenele angajate nu sunt obligate să-şi mute fondul privat, dar în această situaţie îşi amână valorificarea drepturilor de pensie). Pe perioada amânării, drepturile de pensie trebuie indexate în acelaşi mod ca şi cele ale pensionarilor.

În perioada crizei economice, în cazul în care rata de acoperire este mai mică de 105%, bilanţul companiilor privind contribuţiile la fondurile de pensii trebuie să ia în calcul şi gradul de risc. În acest caz, în baza reglementărilor în domeniu (RJ271
), societatea, chiar dacă este cotată la bursă, poate fi obligată să nu includă în bilanţ  
angajamentele privind pensia suplimentară.

POLONIA


Al doilea pilon de pensii, finanţat în proporţie de 3/8 din contribuţia obligatorie a angajatului, este considerat un fond deschis.


Reglementările stabilite pentru pilonul II de pensii sunt obligatorii pentru persoanele născute după anul 1968 şi voluntare pentru cele născute în perioada 1949-1967. La decesul titularului economiile pot fi parţial moştenite.

Distribuţia beneficiilor este legată de obligaţia participantului de a cumpara o anuitate la pensionare. Conform legii, aceste anuităţi trebuie să fie indexate în funcţie de rata inflaţiei, primele beneficii fiind plătite în anul 2009. Contribuţiile sunt deductibile din punct de vedere fiscal, veniturilor din investiţii sunt scutite de impozit, dar beneficiile obţinute din pensie sunt supuse impozitării
.

Al treilea pilon de pensii, voluntar, va funcţiona ca o sursă de realocare a veniturilor pe întreaga durata de viaţă a individului. Noutatea adusă de Polonia priveşte introducerea unui program de pensii pentru angajaţi, persoane care din cauza vârstei sau a stării de sănătate ar putea avea probleme cu participarea în cadrul programelor regulate, implementate de celelalte paliere.

SPANIA


Al doilea pilon de pensii, care are o serie de particularităţi faţă de cel care funcţionează în alte state europene, este gestionat în cea mai mare parte de stat, fiind o completare a primului pilon de pensii, obligatoriu. În cazul salariaţilor, cuantumul acestui tip de pensie este determinat de contribuţiile făcute de către angajat şi angajator în cursul perioadei stabilite în conformitate cu reglementările în vigoare. În ceea ce priveşte achitarea drepturilor, nu se fac menţiuni privind indexarea sumelor   cuvenite.


Pensiile private se regăsesc în al treilea pilon, fiind administrate de instituţii private. În general, persoanele eligibile pentru înscrierea în acest pilon sunt cele care se pensionează pentru limită de vârstă, cele cu invaliditate permanentă, văduvele şi orfanii, pentru alte cazuri de dependenţă socială.


Scheme de contribuţii determinate sunt definite în felul următor:


- cuantum fix;


- cuantumul prestaţiei este definit, iar contribuţiile vor varia în funcţie de rata de întoarcere a investiţiilor;


- scheme hibride, în care sunt stabilite şi contribuţii pentru anumite situaţii neprevăzute.


Conform legii, contribuţiile anuale ale unui participant nu pot să depăşească, în total, suma de 10.000 de euro sau, în cazul în care participantul a depăşit vârsta de 50 de ani, 12.500 de euro. În cazul persoanelor cu handicap, contribuţiile anuale la planurile de pensii nu pot să depăşească suma de 24.250 euro. În plus, contribuţiile anuale depuse de un membru al familiei unei persoane cu handicap nu pot să depăşească suma de 10.000 de euro.


Beneficiile se pot acorda sub următoarele forme:


- sub formă de capital (plata unei sume forfetare) sau plată unică în situaţii de urgenţă; 



- sub formă de plată - două sau mai multe plăţi consecutive anuale, care se plătesc cu dobânda corespunzătoare;


- sub formă de anuitate, care includ automat dobânda corespunzătoare;

-  forme mixte;


-  alte forme de plată neregulată.

SUEDIA


Contribuţiile pentru pensie pot fi plătite de angajat atât în cadrul pilonului I, cât şi în cadrul pilonului II, ambele obligatorii. Acest al doilea pilon acoperă perioadele de şomaj, boală, accidente de muncă şi handicap. Acest lucru are avantajul de a impune sistemelor de pensii să includă atât costurile directe, legate de beneficiile obţinute după încetarea activităţii, cât şi costurile indirecte, care reprezintă o componentă a politicii sociale din Suedia.


Reforma sistemului de pensii a permis o abordare mai flexibilă, care să permită modalitatea optimă de calcul al anuităţilor. Aceste reforme se vor pune în practică după ce pilonul de pensii facultative va deveni mai puternic, având în vedere faptul că este garantat de stat. 


Potrivit legii, plata anuităţilor presupune o rată anuală de rentabilitate de 1,6%, astfel că beneficiile reale acordate sunt ajustate pentru a acoperi acest factor de creştere. În plus, se aplică un factor de indexare, de circa 3%, peste factorul de creştere de 1,6%
.


Costurile de garanţie ale fondurilor de pensii reprezintă circa 2,2% din PIB, 30% din aceste costuri vor fi colectate din impozitele locale. Pe măsură ce noii pensionari care vor intra în sistem vor avea pensii mai mari, nevoia de garantare va scădea. Se estimează că în anul 2015 costurile de garanţie vor fi de 1,2%, iar până în anul 2050 vor scădea sub 0,5%.


Atât în Danemarca, cât şi în Suedia, plăţile lunare depind de rata de dobândă prevăzută în contract. Pensiile sunt ajustate anual pentru reflectarea performanţelor fondului. Contractele încheiate pe criteriul retragerilor din cont sunt tot o formă de pensii private, singurul criteriu de retragere fiind acela în care suma trebuie epuizată la sfârşitul termenul convenit, în medie 5-10 ani.

Retragerile în etape pot urma regula beneficiilor fixe sau variabile. Aceasta din urmă este utilizată pe scară largă în cazul contractelor care au la bază nivelul speranţei de viaţă. Fracţiunea de retragere are o valoare egală cu inversul speranţei de viaţă rămasă titularului de cont sau egală cu speranţa de viaţă rămasă în comun  titularului de cont şi soţului/soţiei, dacă este specificat un beneficiu comun
.


Atât în Suedia, cât şi în Danemarca, pensiile din pilonul I sunt indexate cu un factor anual de 1,6%, reprezentând inflaţia. În realitate, coeficientul este aproape dublu, anuităţile fiind calculate în funcţie de speranţa de viaţă a beneficiarului, de rata reală a dobânzii, de procentul de creştere a salariilor.  

Documentele analizate în privinţa Cehiei
 şi Ungariei
 nu prezintă menţiuni legate de indexarea pensiilor private cu rata inflaţiei.  
� http://www.imsersomayores.csic.es/documentos/documentos/comision-pensions-01.pdf


� http://www.socialprotection.eu/files_db/202/asisp_ANR09_Austria.pdf


� Pension Funds Online 2010


� Loi du 28 avril 2003 relative aux pensions complémentaires et au régime fiscal de celles-ci et de certains avantages complémentaires en matière de sécurité sociale.


� http://www.oecd.org/dataoecd/39/2/41407986.pdf


� http://www.oecd- ilibrary.org/docserver/download/fulltext/5lgsjhvj7snw.pdf?expires=1305478898&id


=id&accname=guest&checksum=07D7E3CF935E9E0CFB809E51216911E1


� http://www.ipw.unibe.ch/unibe/wiso/ipw/content/e1968/e4512/e6528/e6546/e8173/e8218/linkliste


8223/Germany_Pension_eng.pdf


� http://www.vbportal.nl/bibliotheekvb/grp8/Engelstalige_versie_Nederlandse_pensioensysteem.pdf


� Dutch Accounting Standards. Board (RJ) published new draft guidelines for the financial reporting of employee


� ies.fsv.cuni.cz/default/file/download/id/15475


� http://www.oecd.org/dataoecd/63/51/2638200.pdf


� http://siteresources.worldbank.org/FINANCIALSECTOR/Resources/WPS5288.pdf


� http://siteresources.worldbank.org/INTCZECH/Resources/Czech_PensionGovernanceReview.pdf


� http://www.ier.hit-u.ac.jp/pie/Japanese/discussionpaper/dp2004/dp255/text.pdf

